Гыйниятулла Кунафин

Кунафин Гыйниятулла (Гыйният) Сафиулла улы  (22 ноябрь 1946 ел) — галим-әдәбиятчы, югары мәктәп укытучысы. 1990 елдан ССРБ Язучылар берлеге әгъзасы. Башкортстан Фәннәр академиясенең чын әгъзасы (2012), филология фәннәре докторы (1998), профессор (1999). Башкортстан Республикасының атказанган фән эшлеклесе (2009) һәм атказанган халык мәгарифе хезмәткәре (1997), Россия Федерациясенең мактаулы югары һөнәри белем бирү хезмәткәре (2006). Салават Юлаев ордены кавалеры (2019).

 Биографиясе 
Гыйният (Гыйниятула) Сафиулла улы КунафинБашҡорт энциклопедияһы —ҠУНАФИН Ғиниәтулла Сафиулла улы  1946 елның 22 ноябрендә Башкорт АССР-ының Гафури районы Сәетбаба авылында туган. Урта мәктәпне тәмамлагач, укытучы булып эшли, аннары «Йолдыз» район гәҗите хезмәткәре.

Хәрби хезмәтен үткәч, Башкорт дәүләт университетының филология факультетына укырга керә һәм аны кызыл диплом белән тәмамлый. 1973—1976 елларда СССР Фәннәр академиясе Башкортстан филиалы аспирантурасында укый. 1976—1981 елларда Тарих, тел һәм әдәбият институтында эзләнүче, 1981—1999 елларда Башкорт дәүләт университетында өлкән укытучы, аннары доцент һәм профессор.

Кунафин Г. С. университетта филология һәм журналистика факультетын ачуда актив катнаша, бу факультетның беренче деканы була һәм соңыннан 10 ел (1990—2000) бу вазифаны уңышлы башкара.

2000 елдан  «Бөек Октябрь социалистик революциясенә тиклемге башкорт әдәбияты» кафедрасын җитәкли. 1977 елда кандидатлык,  ә 1998 елда — «XIX гасыр—XX гасырлар башында башкорт поэзиясенең жанр системасы үсеше» темасына докторлык диссертациясе яклый. 1990 елдан ССРБ Язучылар берлеге әгъзасы.

2019 елның 8 октябрендә, Җөмһүрият көне алдыннан, Гыйният Кунафин Салават Юлаев ордены белән бүләкләндеУфада Радий Хәбиров якынлашып килгән Республика көне уңаеннан бүләкләр тапшырды. «Башинформ» мәгълүмәт агентлығы, 2019 йыл, 9 октябрь.

 Җәмәгать эмчәнлеге 

 Башкортстан язучылар берлеге каршындагы әдәби тәнкыйть секциясе җитәкчесе.
 I, II һәм III Бөтендөнья башкортлары корылтайлары делегаты
 Бөтендөнья башкортлары корылтае башкарма комитеты, 2000—2010 елларда Ревизион комиссия әгъзасы.

 Хезмәтләре 
Кунафин Гыйниятулла Сафиулла улы — 450 гыйльми эш, шул исәптән 30 китап авторы.

 Башкирские просветители-демократы XIX века. — М., 1981. — 256 с.
 Просветитель и писатель Мөхәмәтсәлим Өмөтбаев. — Өфө, 1991. — 256 б.
 Башкирская литературная песенная поэзия XIX — начала ХХ века. — Уфа, 1997. — 155 с.
 И песней, и сатирой. — Уфа, 1999. — 257 с.
 Башкирская поэзия XIX — начала ХХ века. — Уфа, 2002. — 215 с.
 Башкирская нарративная поэзия XIX — начала ХХ века. — Уфа, 2003. — 179 с.
 Поэтическое эхо прошлого. — Уфа, 2004. — 314 с.
 Башкирская литература XIX — начала ХХ века. — Нефтекамск, 2006. — 273 с.
 Культура Башкортостана и башкирская литература в XIX — начале ХХ века. — Уфа, 2006. — 280 с.
 Духовное сияние времен. — Уфа, 2006. — 491 с.
 Поэтическая радуга Акмуллы. — Уфа, 2006. — 238 с.

 Мактаулы исемнәре һәм башка бүләкләре 

 Салават Юлаев ордены (2019)Список награжденных государственными наградами Российской Федерации и Республики Башкортостан. Орден Салавата Юлаева. 11. КУНАФИН Гиниятулла Сафиуллович – заведующий кафедрой башкирской литературы, фольклора и культуры федерального государственного бюджетного образовательного учреждения высшего образования «Башкирский государственный университет» .
 Җәлил Киекбаев исемендәге премия лауреаты (2001)
 Мәҗит Гафури исемендәге премия лауреаты (2010)
 Мөхәмәтсәлим Өметбаев (2011) исемендәге премия лауреаты
 Башкортстан Республикасының атказанган фән эшлеклесе (2009)
 Башкортстанның атказанган халык мәгарифе хезмәткәре (1997)
 Россия Федерациясенең мактаулы югары һөнәри белем бирү хезмәткәре (2006).

 Искәрмәләр 

 Сылтамалар 

 Ҡунафин Ғиниәтулла Сафиулла улы // Башҡорт энциклопедияһы —  Өфө:  «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.
 Профиль на сайте АН РБ

Төркем:Мәҗит Гафури исемендәге бүләк лауреатлары
Төркем:Җәлил Киекбаев премиясе лауреатлары
Төркем:БДУ укытучылары
Төркем:Башкорт дәүләт университетын тәмамлаучылар
Төркем:Башкорт язучылары
Төркем:ССРБ Язучылар берлеге әгъзалары
Төркем:Россиянең шәрәфле югары һөнәри белем бирү хезмәткәрләре
Төркем:Башкортстанның атказанган фән эшлеклеләре
Төркем:Филология фәннәре докторлары
Төркем:Салават Юлаев ордены кавалерлары
Төркем:Гафури районында туганнар
Төркем:Википедия:Замандашлар биографиясе
Төркем:1946 елда туганнар
Төркем:22 ноябрь көнне туганнар